Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 992/95 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα προϊόντα γεωργίας και αλιείας, καταγωγής Νορβηγίας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στην απόφασή του 2004/368/EΚ, το Συμβούλιο ενέκρινε τη δέσμη για τη "διεύρυνση" του ΕΟΧ, στην οποία συμπεριλαμβάνεται ένα πρόσθετο πρωτόκολλο της συμφωνίας ελευθέρων συναλλαγών ΕΚ-Νορβηγίας του 1973. Το εν λόγω πρόσθετο πρωτόκολο προβλέπει, μεταξύ άλλων, το άνοιγμα κοινοτικών δασμολογικών ποσοστώσεων για ορισμένα προϊόντα αλιείας (ΕΕ L 130, της 29.4.2004, σελίδα 89).

Για την εφαρμογή των νέων αυτών δασμολογικών ποσοστώσεων, ο κανονισμός (ΕΚ) αριθ. 992/95 πρέπει να τροποποιηθεί σύμφωνα με τη συνημμένη πρόταση.

Αυτός είναι ο σκοπός της παρούσας πρότασης.

2004/0130 (ACC)

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 992/95 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα προϊόντα γεωργίας και αλιείας, καταγωγής Νορβηγίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

τηv πρόταση της Επιτρoπής ( [1]),

[1] ΕΕ C [...], [...], σ. [...].

Εκτιμώντας τα εξής:

(1) Σύμφωνα με τον κανονισμό (ΕΚ) αριθ. 992/95 του Συμβουλίου της 10ης Απριλίου 1995 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα προϊόντα γεωργίας και αλιείας, καταγωγής Νορβηγίας [2], ανοίχθηκαν κοινοτικές δασμολογικές ποσοστώσεις για αυτά τα προϊόντα.

[2] ΕΕ L 101, της 4.5.1995, σ. 1. Κανονισμός, όπως τροποποιήθηκε τελευταία από τον κανονισμό (EΚ) αριθ. 1329/2003 (ΕΕ L 187, της 26.7.2003, σ.1).

(2) Η συμμετοχή της Τσεχικής Δημοκρατίας, της Εσθονίας, της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβακίας και της Σλοβενίας (εφεξής: «τα προσχωρούντα κράτη») στον Ευρωπαϊκό Οικονομικό Χώρο συμφωνήθηκε με τη συμφωνία διεύρυνσης του ΕΟΧ, η οποία υπογράφτηκε μεταξύ της Κοινότητας και των κρατών μελών της, της Ισλανδίας, του Λιχτενστάιν και της Νορβηγίας και των προσχωρούντων κρατών στις 14 Οκτωβρίου 2003.

(3) Εν αναμονή της ολοκλήρωσης των διαδικασιών που απαιτούνται για την έγκριση της συμφωνία διεύρυνσης του ΕΟΧ, συνήφθη συμφωνία υπό μορφήν ανταλλαγής επιστολών η οποία προβλέπει την προσωρινή εφαρμογή της συμφωνίας διεύρυνσης του ΕΟΧ. Η συμφωνία αυτή εγκρίθηκε με την απόφαση του Συμβουλίου 2004/368/ΕΚ [3].

[3] ΕΕ L 130, της 29.4.2004, σ. 1.

(4) Η συμφωνία διεύρυνσης του ΕΟΧ περιέχει ένα πρόσθετο πρωτόκολλο της συμφωνίας ελευθέρων συναλλαγών ΕΚ-Νορβηγίας του 1973, εφεξής: «το Πρωτόκολλο», το οποίο προβλέπει το άνοιγμα νέων κοινοτικών δασμολογικών ποσοστώσεων για ορισμένα προϊόντα αλιείας. Οι νέες αυτές δασμολογικές ποσοστώσεις πρέπει να ανοιχθούν.

(5) Το Πρωτόκολλο προβλέπει ότι οι αναλήψεις από δύο δασμολογικές ποσοστώσεις παύουν να ισχύουν στις 15 Οκτωβρίου κάθε έτους από το 2005, έτσι ώστε το μη χρησιμοποιηθέν υπόλοιπο διατίθεται αποκλειστικά για εισαγωγές κατά το τέλος του έτους.

(6) Συνεπώς, ο κανονισμός (ΕΚ) αριθ. 992/95 πρέπει να τροποποιηθεί ανάλογα.

(7) Δεδομένου ότι η συμφωνία διεύρυνσης του ΕΟΧ αρχίζει να ισχύει από την 1η Μαΐου 2004, ο παρών κανονισμός πρέπει να εφαρμοστεί από την ίδια ημερομηνία και πρέπει να τεθεί αμέσως σε ισχύ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 992/95 τροποποιείται ως εξής:

(1) Προστίθεται το ακόλουθο άρθρο 2α:

«Άρθρο 2α

Από το 2005, στις 15 Οκτωβρίου κάθε έτους, διακόπτονται οι αναλήψεις από τις υποποσοστώσεις με αύξοντα αριθμό 09.0760 και 09.0763.

Την επόμενη εργάσιμη ημέρα, το μη χρησιμοποιηθέν υπόλοιπο των εν λόγω ποσοστώσεων διατίθεται για εισαγωγές που διασαφήστηκαν από την 1η Οκτωβρίου αυτού του έτους στο πλαίσιο της υποποσόστωσης με αύξοντα αριθμό 09.0778 για αυτό το έτος.

Από τις 15 Οκτωβρίου κάθε έτους, οι αναλήψεις που αργότερα επιστρέφονται δεδομένου ότι δεν χρησιμοποιήθηκαν διατίθενται μόνο σε εισαγωγές που διασαφήστηκαν από την 1η Οκτωβρίου αυτού του έτους.»

(2) Τα παραρτήματα I και II τροποποιούνται σύμφωνα με το παράρτημα του παρόντος κανονισμού.

Άρθρο 2

1. Για το 2004, ο ετήσιος όγκος των δασμολογικών ποσοστώσεων με αύξοντες αριθμούς 09.0752, 09.0756 και 09.0758 μειώνεται κατ' αναλογία του μέρους της περιόδου ποσόστωσης, σε ολόκληρες εβδομάδες, που μεσολάβησε πριν από την ημερομηνία που αναφέρεται στη δεύτερη παράγραφο του άρθρου 3.

2. Για το 2004, ανοίγει η δασμολογική ποσόστωση με αύξοντα αριθμό 09.0754, για την περίοδο από τις 15 Ιουνίου έως τις 31 Δεκεμβρίου, όγκου 24 800 τόνων.

Άρθρο 3

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

Εφαρμόζεται από την 1η Μαΐου 2004.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Ο κανονισμός (ΕΚ) αριθ. 992/95 τροποποιείται ως εξής:

(1) Στο παράρτημα I προστίθενται τα ακόλουθα:

>ΘΕΣΗ ΠIΝΑΚΑ>

(2) Στο παράρτημα II προστίθενται τα ακόλουθα:

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>